25. ikgadējais Komisijas ziņojums Eiropas Parlamentam par Kopienas antidempinga, pretsubsīdiju un tirgus aizsardzības pasākumiem (2006) [SEC(2007) 1076] /* COM/2007/0479 galīgā redakcija */





[pic] | EIROPAS KOPIENU KOMISIJA | Briselē, 21.8.2007 COM(2007) 479 galīgā redakcija 25. IKGADĒJAIS KOMISIJAS ZIŅOJUMS EIROPAS PARLAMENTAM par Kopienas antidempinga, pretsubsīdiju un tirgus aizsardzības pasākumiem(2006)[SEC(2007) 1076] Ievads Šis 2006. gada ziņojums ir iesniegts Eiropas Parlamentam, ņemot vērā tā 1981. gada 16. decembra rezolūciju par Kopienas antidempinga pasākumiem un tā rūpniecības, ārējās tirdzniecības, pētniecības un enerģētikas komitejas ziņojumu. Šajā īsajā ziņojumā sniegts pasākumu pārskats 2006. gadā, bet, tāpat kā iepriekšējos gados, to papildina detalizētāks Komisijas dienestu darba dokuments un detalizēti pielikumi. Ziņojumā ievērota tāda pati kopējā struktūra kā darba dokumentā; abos šajos dokumentos atrodami vieni un tie paši virsraksti, tādējādi nodrošinot iespēju viegli atrast plašāku informāciju. Šis ziņojums un pilnīgs darba dokuments ir publiski pieejams šajā tīmekļa vietnē:http://europa.eu.int/comm/trade/issues/respectrules/anti_dumping/legis/index_en.htm Šis ziņojums jāskata kopējās ES tirdzniecības politikas kontekstā; tā nesen atspoguļota Komisijas paziņojumā „Globālā Eiropa”[1]. Šajā saistībā Komisija 2006. gada decembrī pieņēma „Zaļo grāmatu”, kurā aicināts publiski apspriest to, kā mainīgajā pasaules ekonomikas kontekstā ES varētu vislabāk izmantot tirdzniecības aizsardzības instrumentus (TAI). Šā procesa rezultāti tiks atspoguļoti turpmākajos ziņojumos. 1. Pārskats par tiesību aktiem Antidempinga, pretsubsīdiju un tirgus aizsardzības izmeklēšanas tiek veiktas, pamatojoties uz Padomes pamatregulām. Pārskats par spēkā esošajiem tiesību aktiem sniegts darba dokumentā. Pamata tiesību akti antidempinga un pretsubsīdiju jomā turpmāk tiks saukti par „pamatregulu(-ām)”. 2. Pamatjēdzieni Darba dokumenta 2. daļā sniegts pārskats par TAI izmeklēšanās izmantoto terminoloģiju un procedūrām. 3. TAI pārskatīšanas procesa sākšana Kopš tika veikta pēdējā būtiskā ES TAI pārskatīšana 1994. gadā, ir notikušas nozīmīgas pārmaiņas gan Eiropas, gan globālās ekonomikas kontekstā. Lai ņemtu vērā šīs pārmaiņas un apsvērtu iespējamu pielāgojumu nepieciešamību, Komisija 2006. gada 6. decembrī publicēja Zaļo grāmatu[2] par ES tirdzniecības aizsardzības instrumentu darbību un sāka triju mēnešu ilgu publisku apspriešanu ar ieinteresētajām personām. Zaļās grāmatas pamatā ir nesen publicētais paziņojums par ārējo konkurētspēju. Pēc publiskās apspriešanas un saņemto atbilžu izvērtēšanas Komisija paziņos rezultātus ieinteresētajām personām, izdarīs secinājumus un vajadzības gadījumā ierosinās grozījumus ES tirdzniecības aizsardzības instrumentos. 4. PAPLAšINāšANāS 2006. gadā Komisija turpināja īstenot rīcības plānu, lai sagatavotu Bulgārijas un Rumānijas pievienošanos. Jau 2005. gadā izveidotajā rīcības plānā bija iekļauta virkne pasākumu, kas bija līdzīgi tiem pasākumiem, kurus Komisija organizēja TAI jomā jau saistībā ar 2004. gada ES paplašināšanos (izklāstīti 2004. un 2005. gada ziņojumos). Tāpat kā iepriekš šo pasākumu mērķis bija nodrošināt cik iespējams netraucētu pievienošanās valstu pārvalžu integrāciju tirdzniecības aizsardzības jomā. 5. Valsts mēroga tirgus ekonomikas statuss (TES) Teorētiski valsts mēroga kritēriji, lai novērtētu, vai valsti var uzskatīt par tirgus ekonomikas valsti antidempinga izmeklēšanas vajadzībām, tiek noteikti saskaņā ar tiem kritērijiem, ko piemēro individuāliem uzņēmumiem valstīs, kas atrodas pārejas posmā uz tirgus ekonomiku; šie kritēriji ir izklāstīti pamatregulas 2. panta 7. punktā. Šajā jomā 2006. gadā tika veikts ievērojams darbs. Konkrēti Komisijas dienesti sagatavoja otro novērtējumu par Vjetnamas TES pieprasījumu, un tika izdarīts secinājums, ka Vjetnama vēl neizpilda visus piecus kritērijus, lai saņemtu TES. Ķīnas Tautas Republikas pieprasījums tika saņemts 2003. gada septembrī, un Komisija 2004. gada jūnijā veica provizorisku novērtējumu. Pēc ES un Ķīnas sammita 2005. gadā izveidotā augsta līmeņa TES darba grupa 2006. gadā rīkoja divas tikšanās un pievērsa pastiprinātu uzmanību Ķīnas centieniem grāmatvedības un finanšu nozarē. ES un Ķīnas sammitā 2006. gada septembrī abas puses pauda apmierinātību par dialoga progresu saistībā ar tirgus ekonomikas statusa piešķiršanu un darba grupu. Sammitā Komisijas dienesti piekrita sagatavot 2004. gada provizoriskā novērtējuma atjauninātu versiju. 2006. gadā turpinājās darbs ar TES pieprasījumiem no Mongolijas, Kazahstānas un Armēnijas. Komisija analizēja jauno informāciju un pieprasīja papildu informāciju par jautājumiem, kuri nebija pietiekami izklāstīti atbildēs. 6. INFORMATīVIE UN KOMUNIKāCIJAS PASāKUMI/DIVPUSēJIE KONTAKTI TIRDZNIECīBAS AIZSARDZīBAS PALīDZīBAS CENTRS MAZAJIEM UN VIDēJIEM UZņēMUMIEM (MVU), KO IZVEIDOJA 2004. GADA DECEMBRī, TURPINāJA STRāDāT GAN AR VISPāRīGIEM, GAN KONKRēTIEM MVU JAUTāJUMIEM/PROBLēMāM SAISTīBā AR TIRDZNIECīBAS AIZSARDZīBAS INSTRUMENTIEM. KOMISIJA ORGANIZēJA VAI PIEDALīJāS ARī 9 INFORMATīVAJOS SEMINāROS, KAS TIKA RīKOTI UZņēMēJIEM UN TREšO VALSTU PāRVALDēM. 7. Pārskats par antidempinga, pretsubsīdiju un tirgus aizsardzības izmeklēšanas procesiem un pasākumiem 7.1. Vispārīga informācija Kopienā 2006. gada beigās bija spēkā 134 antidempinga pasākumi (skatīt O pielikumu) un 12 pretsubsīdiju pasākumi (skatīt P pielikumu). Tajā pašā 2006. gadā antidempinga vai pretsubsīdiju pasākumi attiecās uz 0,6 % no kopējiem ievedumiem Kopienā. Jāuzsver, ka sīkāka informācija par turpmāk minētajiem jautājumiem ir atrodama darba dokumentā, kas pievienots šim ziņojumam. Atsauces uz darba dokumenta pielikumiem var atrast virsrakstos. 7.2. Jauni izmeklēšanas gadījumi ( skatīt A līdz E pielikumu un N pielikumu) Trīsdesmit seši izmeklēšanas procesi tika sākti 2006. gadā[3]. Pagaidu maksājumi tika noteikti 13 procesos. Trīspadsmit gadījumos tika piemēroti galīgie maksājumi. Astoņpadsmit procesi tika izbeigti bez pasākumiem. Citiem deviņiem antidempinga pasākumiem termiņš beidzās automātiski pēc to 5 gadu pastāvēšanas. 7.3. Pārskatīšanas izmeklēšanas procesi Pārskatīšanas izmeklēšanas procesi vēl joprojām veido lielāko daļu TAI dienestu darba. Tie bija vairāk nekā 63 % no visiem sāktajiem izmeklēšanas procesiem. Darba dokumenta 2. tabulā sniegta statistikas informācija par 2002.–2006. gadu. 7.3.1. Pārskatīšanas saistībā ar termiņa izbeigšanos (skatīt F pielikumu) Pamatregulu 11. panta 2. punktā un 18. pantā noteikts, ka pasākumi ir spēkā 5 gadus, izņemot gadījumus, kad pārskatīšanā saistībā ar termiņa izbeigšanos tiek pierādīts, ka tie jāsaglabā to sākotnējā veidā. 2006. gadā tika uzsāktas 12 izmeklēšanas saistībā ar termiņa izbeigšanos, un 11 izmeklēšanās no tām tika secināts, ka maksājumu piemērošana jāturpina vēl piecus gadus. Turklāt 8 pārskatīšanas saistībā ar termiņa izbeigšanos noslēdzās ar to, ka tās tika izbeigtas. 7.3.2. Starpposma pārskatīšanas procesi (skatīt G pielikumu) Saskaņā ar pamatregulu 11. panta 3. punkta un 19. panta noteikumiem pasākumus var pārskatīt to piemērošanas laikā. Pārskatīšanas procesu var ierobežot, attiecinot to tikai uz dempinga/subsidēšanas vai kaitējuma aspektiem. Kopumā 2006. gadā tika sākti 18 starpposma pārskatīšanas procesi. Vienpadsmit starpposma pārskatīšanas procesi tika noslēgti ar maksājuma apstiprinājumu vai grozījumu, un astoņas izmeklēšanas tika noslēgtas, izbeidzot pasākumus. 7.3.3. „Citi” starpposma pārskatīšanas procesi (skatīt H pielikumu) Šajā pašā 2006. gadā tika pabeigta virkne citu pārskatīšanas procesu, uz kuriem neattiecas pamatregulu 11. panta 3. punkts vai 19. pants, vai tādi, par kuru uzsākšanu netika publicēts paziņojums Oficiālajā Vēstnesī . Tie tostarp konkrētāk attiecas uz saistību akceptēšanu, voluntāru atsaukšanu vai laušanu, pieprasījumiem piešķirt jauna eksportētāja statusu izlases izmantošanas gadījumos, pasākumu atcelšanu u.c. 7.3.4. Jaunu eksportētāju pārskatīšanas procesi (skatīt I pielikumu) Saskaņā ar pamatregulu 11. panta 4. punktu un 20. pantu var veikt „jaunpienācēja” un „paātrināto” pārskatīšanu, lai noteiktu individuālo dempinga starpību vai individuālo kompensācijas maksājumu jauniem eksportētājiem, kuri atrodas attiecīgajā eksporta valstī un kuri ražojumu nav eksportējuši izmeklēšanas periodā. Šādiem eksportētājiem ir jāpierāda, ka tie patiesi ir jauni eksportētāji un ka tie faktiski sākuši eksportēt uz Kopienu pēc izmeklēšanas perioda. Kā tādiem tiem var aprēķināt individuālo maksājumu, kas parasti ir mazāks par valsts mēroga maksājumu. 2006. gadā tika sākts viena jauna eksportētāja pārskatīšanas process. Tika noslēgtas divas izmeklēšanas, no kurām viena bija paātrinātā izmeklēšana. Viena izmeklēšana tika izbeigta, atstājot spēkā sākotnējo maksājuma līmeni. 7.3.5. Izmeklēšanas saistībā ar pasākumu absorbēšanu (skatīt J pielikumu) Ja ir pietiekama informācija, kas apliecina, ka pēc sākotnējās izmeklēšanas perioda un pirms pasākumu piemērošanas eksporta cenas ir samazinājušās vai arī nav mainījušās, vai ir nepietiekami mainījušās Kopienā ievestā ražojuma tālākpārdošanas cenas vai turpmākās pārdošanas cenas, var sākt „absorbēšanas” pārskatīšanu, lai pārbaudītu, vai pasākums ir ietekmējis iepriekš minētās cenas. Dempinga starpības var aprēķināt atkārtoti un maksājumu var palielināt, lai ņemtu vērā šādas zemākas eksporta cenas. Pamatregulu 12. pantā un 19. panta 3. punktā ir iekļauta iespēja veikt „absorbēšanas” pārskatīšanas. 2006. gadā tika sāktas divas izmeklēšanas sakarā ar pasākumu neabsorbēšanu un viena izmeklēšana tika izbeigta bez maksājuma palielināšanas. 7.3.6. Izmeklēšanas saistībā ar pasākumu apiešanu (skatīt K pielikumu) Ar pamatregulu 13. un 23. pantu ir paredzēta iespēja no jauna sākt izmeklēšanu tad, kad tiek sniegti pierādījumi par pasākumu apiešanu. Divi izmeklēšanas procesi tika sākti 2006. gadā. Trīs izmeklēšanas tika pabeigtas ar maksājuma pagarinājumu un viena – bez maksājuma pagarinājuma. 7.4. Tirgus aizs ardzības izmeklēšanas (skatīt L pielikumu) 2006. gadā izmeklēšana par saldētajām zemenēm tika izbeigta, nenosakot pasākumus. 2006. gada beigās tikai viens aizsardzības pasākums joprojām bija spēkā, proti, pasākums attiecībā uz atsevišķu citrusu augļu ievedumiem. 8. Antidempinga un pretsubsīdiju pasākumu izpilde 8.1. Pasākumu pārbaude Pārbaudes pasākumi attiecībā uz spēkā esošajiem pasākumiem tika vērsti uz četrām galvenajām jomām: 1) novērst krāpšanu; 2) pārraudzīt tirdzniecības plūsmu un tirgus norises; 3) uzlabot efektivitāti ar piemērotiem instrumentiem un 4) rīkoties pārkāpumu gadījumos. Šie pasākumi TAI dienestiem deva iespēju būt lielākā mērā aktīviem, nevis tikai vienkārši reaģēt tiesību aktu izpildes nodrošināšanas jomā. 8.2. Sai stību uzraudzība (skatīt M un Q pielikumu) Saistību uzraudzība veido daļu no izpildes darbībām, jo saistības ir viens no antidempinga vai pretsubsīdiju pasākumu veidiem. Komisija akceptē saistības, ja tiek pierādīts, ka tās var efektīvi novērst dempinga vai subsidēšanas radīto kaitējumu. 2006. gada sākumā bija spēkā attiecībā uz 40 uzņēmumiem akceptētas saistības. 2006. gada laikā saistību portfelī tika veikti šādi grozījumi: 22 uzņēmumiem saistības beidzās, un 24 saistību piedāvājumi tika pieņemti. Tādējādi kopējais spēkā esošo saistību skaits 2006. gada beigās bija 43. 9. Atmaksājumi (skatīt U pielikumu) Saskaņā ar pamatregulu 11. panta 8. punktu un 21. panta 1. punktu importētājiem ir atļauts pieprasīt atmaksāt attiecīgo iekasēto maksājumu, ja tiek pierādīts, ka dempinga/subsīdiju starpība, pamatojoties uz kuru tika veikti maksājumi, ir likvidēta vai samazināta līdz tādam līmenim, kas ir zemāks par spēkā esošo maksājumu. 2006. gadā tika iesniegti 19 jauni atmaksāšanas pieprasījumi. Trīspadsmit lietas tika noslēgtas, tika atbalstīts viens pilns un trīs daļēji atmaksājumi, savukārt divi atmaksāšanas pieprasījumi tika noraidīti. 10. Izskatīšana tiesā – Eiropas Kopienu Tiesas/Pirmās instances tiesas lēmumi Attiecībā uz antidempinga vai pretsubsīdiju pasākumiem Pirmās instances tiesa 2006. gadā paziņoja sešus spriedumus (Eiropas Kopienu Tiesa – nevienu spriedumu). Četrās lietās pieteikumus atsauca to iesniedzēji. Detalizēts spriedumu kopsavilkums sniegts darba dokumentā. 2006. gadā ir iesniegtas deviņpadsmit jaunas lietas – Pirmās instances tiesā 17 jaunas lietas, savukārt Eiropas Kopienu Tiesā – divas. To antidempinga un pretsubsīdiju lietu saraksts, kas tiek izskatītas Pirmās instances tiesā un Eiropas Kopienu Tiesā un vēl nebija pabeigtas 2006. gada beigās, ir atrodams darba dokumenta S pielikumā. 11. Pasākumi Pasaules Tirdzniecības Organizācijas (PTO) ietvaros 11.1. Strīdu izšķiršana antidempinga, pretsubsīdiju un tirgus aizsardzības jomā PTO nosaka stingru procedūru strīdu izšķiršanai starp PTO dalībvalstīm attiecībā uz PTO nolīgumu piemērošanu. Lašu lietā 22. jūnijā tika izveidota ekspertu grupa; tās dalībnieki tika iecelti 2006. gada 2. augustā. Norvēģija ir nolēmusi apstrīdēt daudzus aspektus attiecīgajā antidempinga procedūrā, sākot no dempinga, kaitējuma un cēloņsakarības līdz pasākumu veidam. Pēc tam, kad abas strīda puses rakstveidā bija iesniegušas pirmos dokumentus, pirmā lietas apspriešanas sanāksme, kurā piedalījās grupas locekļi, puses un trešās puses, notika 2006. gada 13. decembrī. Grupas noslēguma ziņojums ir gaidāms 2007. gada jūlijā; pēc tā abām pusēm būs iespēja iesniegt pārsūdzību. Sīkāka informācija ir sniegta šim ziņojumam pievienotajā darba dokumentā. 11.2. Citi PTO pasākumi 2006. gadā ar diskusiju par priekšlikumiem, kuros bija piedāvāts veikt iespējamus grozījumus konkrētos tiesību aktos, tika intensificētas un padziļinātas sarunas par antidempingu, rūpniecības subsīdijām un zvejniecības subsīdijām. Attiecībā uz antidempingu Kopiena iesniedza priekšlikumus par lietu sākšanas papildu pārbaudi, ko veiktu ekspertu grupa, un par pastāvīgu mehānismu pārredzamības nodrošināšanai antidempinga komitejā, kas nodarbojas ar antidempinga nolīguma valstu prakses jautājumiem šajā jomā. Saistībā ar subsīdijām zvejniecībai arvien vairāk valstu turpināja atbalstīt „kompromisa” nostāju, kas atspoguļota Komisijas iesniegtajos priekšlikumos. Kopiena arī iestājās par stingru izpildes un pārredzamības mehānismu, kas nodrošinās to, ka visi tiešām ieviesīs visus jaunos noteikumus. ES 2006. gada aprīlī iesniedza priekšlikuma tekstu par šiem diviem aspektiem. Rūpniecības subsīdiju jomā diskusijas pakāpeniski pievērsās virknei pamatproblēmu, tostarp subsīdiju praksei, kas tika apskatīta ES 2006. gada priekšlikuma tekstā. Tomēr, tā kā galveno dalībnieku viedokļu atšķirības joprojām bija lielas, PTO ģenerāldirektors 2006. gada jūlijā nolēma pārtraukt sarunas visās jomās. Neoficiālais tehniskais darbs tika atsākts 2006. gada rudenī. Attiecībā uz antidempingu Kopiena joprojām bija viena no aktīvākajiem dalībniekiem darba grupā, kas nodarbojās ar anketām un verifikācijas vadlīnijām; darba grupa ir radīta pēc mūsu iniciatīvas un to vada Komisijas amatpersona. Attiecībā uz subsīdijām neformāli galveno dalībnieku kontakti nodrošināja to, ka šī sarunu joma, īpaši ES virzītie jautājumi, joprojām būs temats, ko apspriest, atsākot sarunas. Paralēli šīm darbībām turpinājās antidempinga, subsīdiju un kompensāciju un tirgus aizsardzības jomas komiteju darbs. 12. Secinājums Salīdzinājumā ar iepriekšējiem gadiem 2006. gadā bija raksturīgs sākto lietu skaita kāpums un to izmeklēšanu skaita pieaugums, kuras tika izbeigtas bez pasākumu noteikšanas. Tas bija vidējas nozīmes gads noteikto pasākumu ziņā. Šis gads bija „notikumiem bagāts” citos aspektos, piemēram, ar sagatavošanos turpmākajam ES paplašināšanās procesam 2007. gadā, Zaļo grāmatu un Ķīnas Tautas Republikas izcelsmes ādas apavu izmeklēšanas lietu. Šis ziņojums liecina, ka EK mēreni izmanto tirdzniecības aizsardzības instrumentus, vienlaikus apstiprinot, ka tās prakse ir nodrošināt, lai izmeklēšanas tiktu veiktas rūpīgi un profesionāli. Vienlaikus Kopiena ir gatava vērsties pret negodīgu tirdzniecības praksi, ja šāda prakse tiktu pierādīta. Pārredzamība iet roku rokā ar stingru tirdzniecības aizsardzības instrumentu piemērošanu, atspoguļojot 2004. un 2005. gadā veiktās pārmaiņas tiesiskajā regulējumā. Komisija ir apņēmusies turpināt šādu politiku arī nākotnē. [1] COM(2006) 567 galīgā redakcija; dokuments pieejams šādā tīmekļa vietnē:http://ec.europa.eu/trade/issues/sectoral/competitiveness/global_europe_en.htm [2] Eiropas tirdzniecības aizsardzības instrumenti mainīgajā globālajā ekonomikā – Zaļā grāmata publiskai apspriešanai, COM(2006) 763 galīgā redakcija; dokuments pieejamshttp://ec.europa.eu/trade/issues/respectrules/anti_dumping/comu061206_en.htm [3] Darba dokumenta 1. tabulā atspoguļota statistikas informācija par jaunajām izmeklēšanām 2002.–2006. gadā, kas veiktas saskaņā ar pamatregulu 5. un 10. panta noteikumiem.